Park kultúry a oddychu (Bratislava)

Park kultúry a oddychu (PKO) bolo kultúrne zariadenie v Bratislave nachádzajúce sa na nábreží Dunaja v mestskej časti Staré Mesto. Konali sa tu pravidelné kultúrne a spoločenské podujatia, ako aj výstavy a veľtrhy. 

PKO oficiálne otvorili 30. apríla 1955. Pôvodne to boli administratívne budovy, projektované pre Dunajské veľtrhy. Bolo to najskôr miesto výstav (napríklad aj Flóra Bratislava), neskôr (od 1975) Bratislavské džezových dní, Bratislavskej lýry (od 1966), legendárnych koncertov, tanečných škôl, zábav, venčekov pre celé generácie. Svoju domovskú scénu tu malo Radošinské naivné divadlo a súčasťou bol aj astronomický úsek. V Bratislave sa vtedy nenachádzalo žiadne astronomické observatórium ani planetárium.
náhľad|Medzinárodný dunajský veľtrh v Bratislave sa konal v rokoch 1921 až 1942. Prvý ročník pod pôvodným názvom Orientálny Veľtrh hostil viac než 1500 vystavovateľov a prilákal 145 000 návštevníkov. V roku 1939 sa konal na mieste, kde dnes stojí Eurovea.
Od roku 1939 sa plánovalo presťahovať Medzinárodný dunajský veľtrh, ktorý sa v 1939 konal na mieste, kde v súčasnosti stojí Eurovea, na horný úsek Dunaja v Bratislave k ceste do Karlovej Vsi. Pri výstavbe dopravného tunela pod hradným kopcom vytvorili z výlomového materiálu 80 metrov široký a takmer kilometer dlhý násyp, ktorý sa stal pozemkom pre plánovanú výstavbu veľtržného areálu. Areál PKO bol projektovaný v rokoch 1943 – 1948 architektmi Pavlom Andríkom, Jánom Štefancom a Kamilom Grossom.

V objekte sa nachádzal obraz Dožinky od akademického maliara Františka Gajdoša.http://www.sme.sk/c/4215679/legenda-pko.html Na priečelí boli umiestnené sochy, ktoré vytvoril akademický sochár Tibor Bártfay.

 Kauza predaja PKO 
V roku 2005 mestské zastupiteľstvo na základe odporúčania magistrátu (primátor: Andrej Ďurkovský) predalo pozemky pod budovou PKO firme Henbury Development bez verejnej súťaže a verejnej diskusie. Pozemky na nábreží s rozlohou 29 400 metrov štvorcových predali za takmer 9,33 mil. € http://bratislava.sme.sk/c/5463504/pko-nevyhlasia-za-pamiatku-bude-mozne-ho-zburat.htmlhttp://www.noveslovo.sk/clanok.asp?id=18484&cislo=3/2010 Opona nad PKOhttp://bratislava.sme.sk/c/4391997/buranie-pko-sa-nateraz-skoncilo-investor-da-budovu-do-poriadku.html (Firmu Henbury Development tvoria spoločnosti J&Thttp://reality.etrend.sk/komercne-nehnutelnosti/revitalizacia-parku-kultury-a-oddychu-bude-v-rezii-jt.html Cresco Group), ktorá v roku 2006 dostala búracie povolenie na budovu. Proti búraniu vznikla petíciahttp://spravy.pravda.sk/peticie-vacsina-politikov-ignoruje-d6v-/sk_domace.asp?c=A100510_185051_sk_domace_p23, ktorú podpísali aj známe osobnosti z oblasti kultúryhttp://www.pko.estranky.sk/clanky/osobnosti-podporuju-zachranu-pko/zoznam-osobnosti_-ktore-podpisali-peticiu-za-zachovanie-pko-pre-kulturu. Pri PKO prebehla výstavba komplexu River Park a plánuje sa výstavba komplexu River Side, pričom PKO bude s najväčšou pravdepodobnosťou zrušené alebo veľmi obmedzené, pričom mnohé tu organizované podujatia nebude možné uskutočňovať inde, pretože v Bratislave na to momentálne neexistujú vhodné priestory ani podmienky. Ako jedna z náhrad PKO bude slúžiť komplex s názvom Auditórium a Sklad č. 7 pri komplexe Eurovea na nábreží Dunaja.

V roku 2015 prišlo ku mimosúdnej dohode mesta s developerom Hernbury Development vlastniacim pozemky pod PKO. Developer dostal povolenie na zbúranie budov a výstavbu komplexu River Park II za prísľub, že zainvestuje do mestskej promenády, zachová cenné artefakty, ako sú sochy na priečelí, a v rámci projektu vznikne námestie, na ktorom developer postaví planetárium a mediatéku.http://reality.etrend.sk/komercne-nehnutelnosti/pko-zburaju-v-river-parku-2-ho-nahradi-planetarium.html

Budovy PKO developer začal búrať 29. decembra 2015.http://spravy.pravda.sk/regiony/clanok/378520-budovy-pko-v-bratislave-zacal-investor-burat/ Búranie, ktoré trvalo 6 rokov, bolo ukončené 29. januára 2022.

 Referencie 

 Iné projekty 

 Externé odkazy 
 História PKO

Kategória:Kultúra v Bratislave
Kategória:Zaniknuté stavby v Bratislave